钦定古今图书集成/明伦汇编/官常典/第730卷 > 贾邦宪
## 钦定古今图书集成/明伦汇编/官常典/第730卷 > 贾邦宪

按《金史忠义传》：“邦宪，霍州霍邑县陈村人也。举进士
第，质直有勇略。大元攻河东，邦宪集居民为守御计。
既而元兵大至，居民悉降，邦宪弃其家，独与子懿保
于松平寨。是时权知州事刘珍在寨，与之共守，竟能
成功。珍每欲辟之，邦宪辄以衰老为辞。兴定四年十
月，兵复大至，病不能避，与懿俱被执，欲以为镇西元”
帅，且持刃胁之，邦宪不屈，密遣懿归松平，遂自刭。赠
奉直大夫、本县令。